Unul dintre cele mai puternice supercalculatoare din lume
a fost acum pe deplin instalat și testat
în clădirea sa izolată, la altitudine înaltă
în Anzii din nordul statului Chile.
Aceasta marchează una din cele mai importante etape rămase
spre finalizarea proiectului ALMA,
Rețeaua Mare de Radiotelescoape în spectrul Milimetric/submilimetric din Atacama.
Corelatorul ALMA transformă multiplele antene ALMA
într-un singur telescop gigantic.
Acesta este ESOcast!
Știință de ultimă oră și viața din culisele ESO,
Observatorul European Austral.
ALMA este cel mai complex telescop terestru din istorie
și este compus dintr-o rețea de 66 de antene parabolice.
Supercalculatorul său, numit și corelatorul,
este o componentă de o importanță crucială.
Pentru ca ALMA să funcționeze, slabele semnale celeste
colectate de către fiecare antenă trebuie să fie combinate.
Procesoarele corelatorului vor combina și compara continuu
datele de la cele 64 de antene din rețeaua ALMA,
care sunt separate cu până la 16 kilometri,
permițând antenelor să lucreze împreună
precum un telescop unitar enorm.
Corelatorul ALMA are peste
134 milioane de procesoare, și efectuează până la incredibila viteză
de 17 cvadrilioane de operaţii pe secundă
Asta înseamnă 17 mii de milioane de milioane!
Acest corelator a fost construit special pentru această sarcină,
dar numărul de calcule pe secundă este comparabil
cu performanța celui mai rapid supercalculator
de uz general din lume.
Această provocare unică de procesare a necesitat un proiect inovator,
atât pentru componentele individuale cât și pentru
arhitectura de ansamblu a corelatorului.
Proiectarea inițială a corelatorului,
precum și construcția și instalarea sa,
a fost condusă de Observatorul Național Radioastronomic al SUA (NRAO),
principalul partener Nord-American în proiectul ALMA.
Proiectul corelatorului a fost finanțat de Fundația Națională Științifică a SUA (NSF),
cu contribuții de la ESO.
Ca partener european în ALMA, ESO
a oferit, de asemenea, o componentă esențială a corelatorului:
un nou sistem versatil de filtrare numerică,
conceput și construit în Europa,
a fost încorporat în proiectul inițial NRAO.
Universitatea din Bordeaux a proiectat și a construit pentru ESO
un set de 550 de plăci de circuite cu filtre numerice de ultimă-generație.
Cu aceste filtre, lumina văzută de ALMA
poate fi împărțită în 32 de ori mai multe intervale de lungimi de undă
decât era prevăzut în ​​proiectul inițial,
permițând astronomilor să "felieze" în mod flexibil spectrul de lumină.
Pe lângă enormele provocări tehnice în construirea corelatorului,
situarea extremă a sistemului a fost, de asemenea, un factor.
Corelatorul este găzduit în Clădirea Tehnică de Operațiuni a Rețelei ALMA,
cea mai înalt-situată clădire de tehnologii avansate din lume.
La 5000 de metri altitudine, aerul este rarefiat, ceea ce înseamnă că
este nevoie de dublul fluxului normal de aer pentru răcirea supercalculatorului.
Aerul rarefiat face de asemenea imposibilă utilizarea unităților de stocare a datelor cu disc rotativ,
deoarece capetele de citire/scriere se bazează pe
o pernă de aer pentru preveni zgârierea platanelor lor.
În plus, corelatorul a trebuit să fie proiectat pentru a rezista
la cutremure, care sunt dese în această regiune.
ALMA a început observațiile științifice în 2011
cu o rețea restrânsă de antene.
O parte a corelatorului era deja în uz
pentru a combina semnalele de la aceste antene,
dar acum, întregul sistem este complet,
gata pentru ca ALMA să înceapă observațiile cu un număr mai mare de antene.
Instalarea cu succes a noului supercalculator
marchează un pas important spre finalizarea proiectului ALMA în viitorul apropiat.
Prin folosirea puterii de observație fără echivoc a rețelei,
oamenii de știință vor obține perspective noi în minunile ascunse ale Universului.
ESOcast este produs de ESO, Observatorul European Austral www.eso.org
ESO, Observatorul European Austral, este organizația interguvernamentală științifică și tehnologică pre-eminentă în astronomie,
ce proiectează, construiește și gestionează cele mai avansate telescoape terestre din lume.
Transcrierea de ESO Traducerea de Mihail-Gabriel Bărbuță